Title: A KZ regénye
Description: A holokauszt hatvanadik évfordulóján, 2004-ben jelent meg Magyarországon Az Auschwitz album (Budapest - Jeruzsálem - Oświęcim, MNM - Yad Vashem - Auschwitz-Birkenau Állami Múzeum, 2004), amely egy magyarországi zsidó transzport történetét mutatta be, náci fotográfusok fényképei alapján, tanulmányokkal kísérve. Ezen album szolgált alapul Sziklai László: Auschwitz képe (Budapest, Gond-Cura Alapítvány, 2007) című monográfiájához, amelyben a történeti emlékezet vizuális esztétikájának összegzésére vállalkozott. Legújabb könyve, A KZ regénye a holokauszt prózájáról szól. A címben szereplő, talán kevésbé ismert betűszó a Konzentrationslagerre utal, a nemzetiszocialisták által létrehozott több száz koncentrációs tábor rövidített megnevezése. A holokauszt irodalmán belül is külön csoportot képező regények világát, jellemzőit mutatja be a mű - azt a zárt világot, amelynek meghatározó elemei: a barakk hálóhelyek, a minimális táplálék és ruházat, az erőszakos gyilkos kényszer, a bérezés nélküli munkavégzés, a megsemmisítő szelekció. Amelyről Kertész Imre a következőt írta: "ha Auschwitzról írunk, tudnunk kell, hogy Auschwitz - egy bizonyos értelemben legalábbis - felfüggesztette az irodalmat. Auschwitzról csak fekete regényt lehet írni, tisztesség ne essék szólván: folytatásos ponyvaregényt, amely Auschwitzban kezdődik, és mind a mai napig tart." A legfontosabb "KZ-regényeket" összegző kötet jegyzetekkel zárul.
Subjects: Holocaust, Jewish (1939-1945), in literature, Holocaust, Jewish (1939-1945), Philosophy, Holocaust, Jewish (1939-1945) in literature, Holocaust, Jewish (1939-1945) fast (OCoLC)fst00958866, Personal narratives, Jews, History, Auschwitz (Concentration camp)